
Nodibinājums
Nodibinājums Liepāja 2027
Rožu iela 6, Liepāja, LV-3401, reģ.nr. 40008325039, tālr. +371 20 272 277, birojs@liepaja2027.lv, www.liepaja2027.lv

APSTIPRINĀTS
“Nodibinājums Liepāja 2027” Iepirkumu komisijas
			2026.gada 31.augusta sēdē, protokols Nr.1

IEPIRKUMA
(IDENTIFIKĀCIJAS NUMURS Liepaja2027/2026/14)

“Liepāja 2027” kopienu programmas 2026./2027. gada apmācību un mentoringa īstenošana

NOLIKUMS

I SADAĻA
INFORMĀCIJA PAR IEPIRKUMU

	1.1. Pasūtītājs

	Nodibinājums “Nodibinājums Liepāja 2027”
Reģistrācijas Nr. 40008325039
Rožu iela 6, Liepāja, LV-3401

	1.2. Iepirkuma priekšmets

	Projekta “Liepāja – Eiropas kultūras galvaspilsēta 2027. gadā” kopienu programmas 2026./2027. gada apmācību un mentoringa īstenošana un rezultātu izvērtējums saskaņā ar tehnisko specifikāciju (nolikuma 7.projekts) un līgumprojektu (nolikuma 8.projekts).

	1.3. CPV kods

	80400000-8 (Pieaugušo izglītības un citi izglītības pakalpojumi)
79952100-3 (Kultūras pasākumu organizēšanas pakalpojumi)

	1.4. Līguma izpildes laiks un vieta

	1.4.1. Līguma izpildes laiks: no līguma noslēgšanas dienas līdz 2027.gada 30.novembrim.
1.4.2. Līguma izpildes vieta – Līguma izpildes vieta – Liepāja, Dienvidkurzemes novads, Kuldīgas novads.

	1.5. Iepirkuma procedūra

	Iepirkums tiek veikts atbilstoši Publisko iepirkumu likumam[footnoteRef:1]. Iepirkumam piemērota pasūtījuma piešķiršanas kārtība atbilstoši Publisko iepirkumu likuma 10. panta nosacījumiem. [1:  Publisko iepirkumu likums, skatīt: https://likumi.lv/doc.php?id=287760 ] 


	1.6. Kontaktpersona

	Nodibinājuma “Nodibinājums Liepāja 2027” iepirkumu speciāliste Andra Kalniņa. E-pasta adrese andra.kalnina@liepaja2027.lv. 

	1.7. Piedāvājumu iesniegšanas termiņš

	1.7.1. Piedāvājumi iesniedzami Elektronisko iepirkumu sistēmas (turpmāk tekstā – EIS) e-konkursu apakšsistēmā (https://www.eis.gov.lv/EKEIS/Supplier/). Konkrēts piedāvājumu iesniegšanas termiņš skatāms attiecīgajā Iepirkumu uzraudzības biroja (turpmāk tekstā IUB) tīmekļvietnes paziņojumā un Elektronisko iepirkumu sistēmas e-konkursu apakšsistēmā.
1.7.2. Pēc noteiktā termiņa beigām EIS e-konkursu apakšsistēmā iesniegtie piedāvājumi netiks atvērti. Ārpus EIS e-konkursu apakšsistēmas iesniegtie piedāvājumi tiks atgriezti iesniedzējiem.
1.7.3. Piedāvājumu noformē atbilstoši nolikuma 5.pielikuma “Prasības piedāvājuma noformēšanai un iesniegšanai” noteikumiem.

	1.8. Piedāvājumu atvēršanas vieta un laiks

	1.8.1. Piedāvājumu atvēršana notiek EIS e-konkursu apakšsistēmā. Piedāvājumu atvēršanas laiks skatāms attiecīgajā IUB tīmekļvietnes paziņojumā un EIS sistēmas e-konkursu apakšsistēmā.
1.8.2. Pasūtītājs publicē pretendentu iesniegto finanšu piedāvājumu apkopojumu EIS e-konkursu apakšsistēmā pēc piedāvājumu atvēršanas līdz attiecīgās darba dienas beigām.

	1.9. Iepirkuma procedūras dokumenti

	1.9.1. Nolikumam ar pielikumiem ir nodrošināta tieša un brīva elektroniskā pieeja pasūtītāja pircēja profilā Elektronisko iepirkumu sistēmā https://www.eis.gov.lv/EKEIS/Supplier/Organizer/23782.
1.9.2. Elektronisko iepirkumu sistēmā reģistrēta ieinteresētā persona var reģistrēties kā Nolikuma saņēmējs, skatīt: https://www.eis.gov.lv/EIS/Publications/PublicationView.aspx?PublicationId=883.

	1.10. Papildu informācija

	1.10.1. Jebkura papildu informācija, kas tiks sniegta saistībā ar šo iepirkuma procedūru, tiks publicēta pasūtītāja pircēja profilā Elektronisko iepirkumu sistēmā https://www.eis.gov.lv/EKEIS/Supplier/Organizer/23782. Ieinteresētajam piegādātājam ir pienākums sekot līdzi publicētajai informācijai. Komisija nav atbildīga par to, ja kāda ieinteresētā persona nav iepazinusies ar informāciju, kam ir nodrošināta brīva un tieša elektroniskā pieeja.
1.10.2. Ja piegādātājs papildu informāciju ir pieprasījis, izmantojot EIS – Komisija papildu informāciju piegādātājam sniedz, ievietojot šo informāciju EIS, pie iepirkuma dokumentiem, norādot arī uzdoto jautājumu, kā arī, izmantojot EIS pieejamos rīkus, nosūta piegādātājam.
1.10.3. Ja piegādātājs papildu informāciju pieprasījis, nosūtot papildu informācijas pieprasījumu uz iepirkuma dokumentos norādīto e-pastu, nosūtot pa pastu, vai iesniedzot personīgi, Komisija papildu informāciju piegādātājam sniedz, to nosūtot piegādātājam uz tā e-adresi, vai, ja piegādātājam nav e-adreses, uz norādīto e-pasta adresi, vienlaikus ievietojot šo informāciju EIS, pie iepirkuma dokumentiem, norādot arī uzdoto jautājumu.

	1.11. Datu aizsardzība

	1.11.1. Datu apstrādes noteikumi noteic kārtību kādā Pasūtītājs apstrādā fizisko personu datus (turpmāk – dati) saskaņā ar normatīvajiem aktiem, kas attiecas uz datu apstrādi un drošību, lai nodrošinātu Konkursa ietvaros iegūto datu apstrādi.
1.11.2. Iegūto datu pārzinis ir Nodibinājums “Nodibinājums Liepāja 2027”, juridiskā adrese: Rožu iela 6, Liepāja, LV-3401, Latvija, e – pasta adrese: birojs@liepaja2027.lv 
1.11.3. Datu apstrādes nolūki:
1.11.3.1. Konkursa nodrošināšanai un no tā izrietošo tiesību un pienākumu realizēšanai – tiek apstrādāti Pretendenta iesniegtie dokumenti, kas satur datus;
1.11.3.2. Konkursa iepirkuma līguma noslēgšanai un līguma saistību izpildei – tiek iegūti, apkopoti un apstrādāti dati, kas iegūti pirms iepirkuma līguma slēgšanas vai noslēgta iepirkuma līguma izpildē;
1.11.3.3. Pasūtītāja leģitīmās intereses – ievērojot Pasūtītāja interesi par kvalitatīvu preču vai pakalpojuma saņemšanu, Pasūtītājs ir tiesīgs apstrādāt datus tādā apjomā, kādā tas ir objektīvi nepieciešams un pietiekams datu apstrādes nolūku īstenošanai. Šī nolūka ietvaros Nodibinājums “Nodibinājums Liepāja 2027” veic Pasūtītāja īpašumā, valdījumā vai pārvaldīšanā esošo nekustamo īpašumu, t.sk. ēku un būvju videonovērošanu, izmanto datu apstrādātājus dažādu funkciju nodrošināšanai un normatīvajos aktos piešķirtās tiesības Pasūtītāja leģitīmo interešu nodrošināšanai;
1.11.3.4. juridisko pienākumu izpilde – Pasūtītājs ir tiesīgs apstrādāt datus, lai izpildītu normatīvo aktu prasības, kā arī sniegtu atbildes uz valsts vai pašvaldības tiesiskiem pieprasījumiem.
1.11.4. Pasūtītājs veic attiecīgus pasākumus, lai apstrādātu iegūtos datus normatīvajos aktos noteiktajā kārtībā un apjomā, nodrošinot, ka datiem nevar piekļūt trešās personas, kurām nav attiecīga tiesiskā pamata datu apstrādei. 
1.11.5. Datiem pēc nepieciešamības var piekļūt:
1.11.5.1. Pasūtītāja darbinieki vai tieši pilnvarotas personas, kurām tas nepieciešams darba pienākumu izpildei (grāmatveži, tiešie vadītāji, personāla daļas darbinieki, u.c. darbinieki, dibinātājs), vai, ja dati ir publiski, tad visi Pasūtītāja darbinieki; 
1.11.5.2. datu apstrādātājs atbilstoši tā sniegtajiem pakalpojumam tam nepieciešamajā apjomā (dibinātājs, auditori, finanšu vadības vai juridiskie konsultanti, datu bāzes izstrādātājs/tehniskais uzturētājs, u.c., kas saistīti ar pārziņa pakalpojuma sniegšanu);
1.11.5.3. valsts vai pašvaldību iestādes normatīvajos aktos noteiktajā kārtībā un apjomā (tiesa, tiesībsargājošās iestādes, pašvaldības, nodokļu administrācijas, u.c.); 
1.11.5.4. trešās personas, rūpīgi izvērtējot, vai šādai datu nodošanai ir atbilstošs tiesiskais pamats, (ārpustiesas strīdu risināšanas iestādes, maksātnespējas administrators u.c.).
1.11.6. Pasūtītājs veic attiecīgus pasākumus, lai nodrošinātu datu apstrādi, aizsardzību un nodošanu datu apstrādātājiem saskaņā ar piemērojamiem tiesību aktiem. Pasūtītājs izvēlas datu apstrādātājus un, veicot datu nodošanu, izvērtējot  nepieciešamību un nododamo datu apjomu. Datu nodošana apstrādātājiem tiek veikta, ievērojot datu konfidencialitātes un drošas apstrādes prasības. Pasūtītājs sadarbojas ar šādiem datu apstrādātājiem:
1.11.6.1. finanšu vadības un juridiskie konsultanti;
1.11.6.2. informāciju un tehnoloģiju infrastruktūras, datu bāzes īpašnieku/izstrādātāju vai tehnisko uzturētāju.
1.11.7. Dati tiek apstrādāti Eiropas Savienībā un Eiropas Ekonomiskajā zonā, un tie netiek nodoti un apstrādāti valstīs, kas neietilpst Eiropas Savienībā un Eiropas Ekonomiskajā zonā.
1.11.8. Dati tiek glabāti tik ilgi, cik to glabāšana ir nepieciešama atbilstoši attiecīgiem datu apstrādes nolūkiem, kā arī saskaņā ar piemērojamo tiesību aktu prasībām. Datus, kas nepieciešami Konkursa nodrošināšanai un no tā izrietošo tiesību un pienākumu realizēšanai, tiek glabāti 10 gadus. Atsevišķos gadījumos termiņš var būt garāks ievērojot normatīvajos aktos noteiktos prasījuma noilguma termiņus, savukārt dati, kas tiek iegūti Pasūtītāja leģitīmo interešu aizsardzībai tiek glabāti, nosakot termiņu atbilstoši Pasūtītāja tehniskajām un organizatoriskajām prasībām datu aizsardzības jomā, bet ne ilgāk kā līdz noteikto mērķu sasniegšanai.
1.11.9. Saskaņā ar Vispārīgās datu aizsardzības regulas noteikumiem datu subjektam ir tiesības piekļūt saviem datiem, kas ir Pasūtītāja rīcībā, pieprasīt to labošanu, dzēšanu, apstrādes ierobežošanu, iebilst pret datu apstrādi, kā arī tiesības uz datu pārnesamību normatīvo aktu noteiktajos gadījumos un kārtībā.
1.11.10. Jautājumu vai iebildumu gadījumā par Pasūtītāja veikto datu apstrādi, Pretendents vai datu subjekts ir tiesīgs iesniegt Pasūtītājam rakstveida iesniegumu, vai, ja Pasūtītājs nespēj atrisināt radušos situāciju vai pārkāpj Pretendenta vai datu subjekta tiesības uz datu aizsardzību, Pretendents vai datu subjekts ir tiesīgs iesniegt sūdzību Datu valsts inspekcijai. Iesnieguma paraugu Datu valsts inspekcijai vai citu ar to saistītu informāciju iespējams atrast Datu valsts inspekcijas mājas lapā http://www.dvi.gov.lv/lv/datuaizsardziba/privatpersonam /iesniegumu-paraugi/.
1.11.11. Pasūtītājs datus neizmanto automatizēto lēmumu pieņemšanā.

	1.12. Tehniskās specifikācijas sagatavošanas datums: 07.08.2026.

	



II SADAĻA
PRASĪBAS PRETENDENTIEM UN IESNIEDZAMIE DOKUMENTI

	Prasība:
	Iesniedzamais dokuments:

	2.1. Pretendents ir piegādātājs, kurš ir iesniedzis piedāvājumu. Piegādātājs var būt fiziskā vai juridiskā persona vai pasūtītājs, šādu personu apvienība jebkurā to kombinācijā, kas attiecīgi piedāvā tirgū sniegt pakalpojumus.
	a) Pieteikums dalībai iepirkumā (pēc formas – nolikuma 1.pielikums);
b) Apliecinājums par neatkarīgi izstrādātu piedāvājumu (pēc formas – nolikuma 10.pielikums).

	2.2. Piegādātājs var balstīties uz citu personu tehniskajām un profesionālajām iespējām, ja tas ir nepieciešams konkrētā iepirkuma līguma izpildei, neatkarīgi no savstarpējo attiecību tiesiskā rakstura. 
Piegādātājs, lai apliecinātu profesionālo pieredzi vai pasūtītāja prasībām atbilstoša personāla pieejamību, var balstīties uz citu personu iespējām tikai tad, ja šīs personas sniegs pakalpojumus, kuru izpildei attiecīgās spējas ir nepieciešamas.
	Pretendents pierāda Komisijai, ka tā rīcībā būs nepieciešamie resursi, iesniedzot šo personu apliecinājumu vai vienošanos par nepieciešamo resursu nodošanu piegādātāja rīcībā, norādot, kādi resursi pretendenta rīcībā tiks nodoti.

	2.3. Ja piedāvājumu iesniedz piegādātāju apvienība, piedāvājuma dokumentus paraksta atbilstoši piegādātāju savstarpējās vienošanās nosacījumiem. 
	Piedāvājumam pievieno visu apvienības dalībnieku parakstītu vienošanos par kopīga piedāvājuma iesniegšanu. Vienošanās dokumentā jānorāda katra apvienības dalībnieka līguma daļa, atbildības sadalījums starp apvienības dalībniekiem, tiesības un pienākumi iesniedzot piedāvājumu, kā arī attiecībā uz iespējamo līguma slēgšanu.

	2.4. Pretendentam jāiesniedz atlases dokumenti par katru apvienības dalībnieku. Uz katru apvienības dalībnieku attiecas nolikuma 2.5.punkts, 2.6.punkts un 2.7.punkts bet pārējos nolikuma punktos izvirzītās prasības jāizpilda piegādātāju apvienībai kopumā, ņemot vērā tās pienākumus iespējamā līguma izpildē.
	

	2.5. Pretendentu, kuram būtu piešķiramas līguma slēgšanas tiesības, izslēdz no dalības iepirkuma procedūrā, ja uz to attiecināms kāds no PIL 42.panta otrās daļas 1., 2., 3., 4., 5., 6., 7., 10., 11., 12., 13., 14. punktā noteiktajiem izslēgšanas iemesliem. 
Pasūtītājs pārbaudi veiks arī attiecībā uz PIL 42. panta trešās daļas 1., 2. un 3.punktā  minētajām personām.
	Komisija pretendentu izslēgšanas gadījumus pārbauda Publisko iepirkumu likuma 42.pantā noteiktajā kārtībā.
Ja Komisija konstatē, ka pretendents būtu izslēdzams no dalības iepirkuma procedūrā, pamatojoties uz šajā punktā norādītajiem iemesliem, tas (atbilstoši attiecīgajam izslēgšanas gadījuma veidam) rīkojas saskaņā ar PIL 42.pantā un/vai 43.pantā paredzētajiem risinājumiem un noteikto kārtību.

	2.6. Pretendentu, kuram būtu piešķiramas līguma slēgšanas tiesības, izslēdz no turpmākās dalības iepirkuma procedūrā, ja uz pretendentu ir attiecināmi Starptautisko un Latvijas Republikas nacionālo sankciju likuma 11.1 panta pirmajā daļā noteiktie izslēgšanas gadījumi.
	Pretendentu izslēgšanas gadījumi tiks pārbaudīti Starptautisko un Latvijas Republikas nacionālo sankciju likuma 11.1 pantā noteiktajā kārtībā.

Ārvalstu uzņēmumiem jāiesniedz:
- attiecīgas ārvalstu iestādes izziņa par valdes/ padomes sastāvu;
- pretendenta apliecinājums, ka izziņā norādītā informācija joprojām ir aktuāla.

	[bookmark: _Hlk532465429]2.7. Pretendents ir reģistrēts, licencēts un/vai sertificēts atbilstoši attiecīgās valsts normatīvo aktu prasībām, tiesīgs sniegt Pasūtītājam nepieciešamos pakalpojumus.

	a) Komisija pārliecinās par pretendenta reģistrācijas faktu pēc Uzņēmumu reģistra datiem tīmekļvietnē https://www.ur.gov.lv;
b) Ārvalstī reģistrētam pretendentam, kas nav reģistrēts Uzņēmumu reģistrā, reģistrācija ir jāapliecina atbilstoši attiecīgās valsts nosacījumiem (piemēram, norādot publiski pieejamu reģistru, kur pasūtītājs varētu pārliecināties par pretendenta reģistrācijas faktu).

	2.8. Pretendentam iepriekšējo 3 (trīs) gadu laikā (2023., 2024., 2025. un 2026. gadā līdz iepirkuma iesniegšanas termiņa beigām) ir pieredze apmācību programmas izveidē un īstenošanā un mentoringa īstenošanā vismaz 2 (divu) projektu ietvaros, kur katrā ir ne mazāk kā 30 dalībnieki.
	a) Informācija par iepriekšējo pieredzi (pēc formas – nolikuma 4.pielikums). 
b) Vismaz viena rekomendācija no neatkarīgas organizācijas par īstenotu apmācību programmu.

	[bookmark: _Hlk237444652]2.9. Pretendenta rīcībā ir visi nepieciešami resursi iespējamā līguma izpildei.
	Pieteikums dalībai iepirkumā (pēc formas –nolikuma 1.pielikums).

	2.10. Pretendents noslēdzamā līguma izpildei var nodrošināt šādus galvenos speciālistus:
vismaz divus galvenos speciālistus/mentorus ar augstāko izglītību un pieredzi darbā ar kopienām un/vai kultūras pasākumu organizēšanā ne mazāk kā trīs gadi un apmācību programmā iesaistīti vismaz divi profesionāli mākslinieki (foto māksla, teātra māksla, mūzika, vizuālā māksla u.c.) ar pieredzi darbā ar kopienām/apkaimēm.
	a) Informācija par līguma izpildi (pēc formas – nolikuma 3.pielikums).
b) Informācija par iepriekšējo pieredzi (pēc formas – nolikuma 4.pielikums).

	2.11. Pretendents ir iesniedzis tehnisko un finanšu piedāvājumu konkursam.
	a) Finanšu piedāvājums (pēc formas – nolikuma 2.pielikums);
b) Tehniskais piedāvājums, kas sagatavots atbilstoši tehniskajai specifikācijai (7.pielikums B sadaļa).



III SADAĻA
PIEDĀVĀJUMA IZVĒRTĒŠANAS KRITĒRIJS

3.1. Pamatojoties uz Publisko iepirkumu likuma 51.pantu, Komisija piešķir līguma slēgšanas tiesības saimnieciski visizdevīgākajam piedāvājumam, kuru nosaka, ņemot vērā piedāvājuma kopējās aprēķinātās izmaksas un piedāvājuma kvalitātes novērtējumu.
3.2. Komisija izvēlas saimnieciski visizdevīgāko piedāvājumu, kas atbilst nolikuma un tā pielikumu prasībām, nav atzīts par nepamatoti lētu un atbilst Pasūtītāja finanšu iespējām.
3.3. Saimnieciski visizdevīgākais piedāvājums tiek noteikts saskaņā ar šādiem kritērijiem:

		Vērtēšanas kritērijs
	Maksimālais punktu skaits
	Vērtēšanas nosacījumi

	Cena
	5
	Viszemākā piedāvātā cena / vērtējamā piedāvājuma cena x kritērija punktu skaits

	Finanšu piedāvājuma sadalījums
	20
	     Komisija novērtē finanšu piedāvājuma detalizāciju, kurā tiek vērtēta pretendenta finanšu piedāvājuma struktūra un atbilstība tirgus izmaksām, kā arī saskaņotība ar tehniskajā specifikācijā pieprasītajiem apjomiem. Maksimālo punktu skaits tiek piešķirts piedāvājumam, kurā ir izdalīti visi atsevišķie darba posmi, pakalpojumi vai preces; visas izmaksu pozīcijas ir skaidri un loģiski sadalītas pa apakšpozīcijām (piem., materiāli, lektoru/ mentoru/ ekspertu atalgojums, tehniskās izmaksas, transporta izmaksas utt.), sniedzot pilnīgu un nepārprotamu priekšstatu par cenas veidošanos. 
Pozīcijā “Pozīciju sadalījums” komisija vērtē pozīciju atbilstību tehniskās specifikācijā minēto aktivitāšu īstenošanas un izpildes grafikam, secībai, kā arī definēto aktivitāšu saturam.
Vērtēšanas solis - 4 punkti.
Vērtēšana notiek, savstarpēji salīdzinot iesniegtos piedāvājumus. 
Piedāvājumiem var tikt piešķirts vienāds punktu skaits.

	Kopienu programmas apmācību, mentoringa un tīklošanās pasākumu saturiskā piedāvājuma kvalitāte
	60
	Komisija novērtē piedāvāto programmas saturu, izmantotās pieejas darbam, ieviešanas laika grafiku, maksimālo punktu skaitu piešķirot piedāvājumam, kurā iesniegtā programma visprecīzāk atbilst tehniskās specifikācijas prasībām un balstīta jomas aktualitātēs (piemēram, metodika, eksperti, tēmas u.tml.)

Vērtēšanā ņem vērā šādu kritērija punktu sadalījumu:
Satura atbilstība programmas mērķim un uzdevumiem (līdz 25 punktiem)
Vērtēšanas solis - 5 punkti.
Izmantoto tēmu, metodikas un mentoru atbilstība programmas mērķim un uzdevumiem (pieejas, kuras izmantotas apmācībās, praktiskā darbā, projektu ideju veidošanas un izstrādes posmā un mentoringa nodrošināšanā, tīklošanās pasākumu satura piedāvājums) (līdz 25 punktiem)
Vērtēšanas solis - 5 punkti.
Programmas īstenošanas laika grafika samērība pret tehniskās specifikācijas prasībām, kā arī piemērotība programmas mērķauditorijas vajadzībām un iespējām. (līdz 10 punktiem)
Vērtēšanas solis - 2 punkts.

Vērtēšana notiek, savstarpēji salīdzinot iesniegtos piedāvājumus. 
Piedāvājumiem var tikt piešķirts vienāds punktu skaits.

	Sasaiste ar programmas “Liepāja - Eiropas kultūras galvaspilsēta 2027” mērķiem (norādīti Tehniskās specifikācijas B sadaļas 6.punktā)
	15
	Komisija novērtē piedāvāto programmas saturu, maksimālo punktu skaitu piešķirot piedāvājumam, kurā nodrošināta pilnvērtīgākā sasaiste ar programmas “Liepāja - Eiropas kultūras galvaspilsēta 2027” mērķiem.
Vērtēšana notiek savstarpēji salīdzinot iesniegtos piedāvājumus. 
Vērtēšanas solis - 3 punkti.
Piedāvājumiem var tikt piešķirts vienāds punktu skaits.

	KOPĀ 
	100 punkti
	Punktu summa




	3.4. Saimnieciski izdevīgākais piedāvājums tiek noteikts, aprēķinot punktus, kurus veido katram piedāvājumam piešķirto punktu summa saskaņā ar 3.3.punktā norādītajiem kritērijiem. Saimnieciski izdevīgākais piedāvājums ir piedāvājums, kas ieguvis vislielāko izdevīguma punktu kopsummu.

Iepirkuma Liepaja2027/2026/14
nolikuma 5.pielikums

PRASĪBAS PIEDĀVĀJUMA NOFORMĒŠANAI UN IESNIEGŠANAI

	1. Piedāvājums jāiesniedz elektroniski Elektronisko iepirkumu sistēmas e-konkursu apakšsistēmā, ievērojot šādas Pretendenta izvēles iespējas:
a. izmantojot Elektronisko iepirkumu sistēmas e-konkursu apakšsistēmas piedāvātos rīkus, aizpildot minētās sistēmas e-konkursu apakšsistēmā šā iepirkuma sadaļā ievietotās formas;
b. elektroniski aizpildāmos dokumentus elektroniski sagatavojot ārpus Elektronisko iepirkumu sistēmas e-konkursu apakšsistēmas un augšupielādējot sistēmas attiecīgajās vietnēs aizpildītas formas, t.sk. ar formā integrētajiem failiem (šādā gadījumā pretendents ir atbildīgs par aizpildāmo formu atbilstību dokumentācijas prasībām un formu paraugiem);
c. elektroniski sagatavoto piedāvājumu šifrējot ārpus e-konkursu apakšsistēmas ar trešās personas piedāvātiem datu aizsardzības rīkiem un aizsargājot ar elektronisku atslēgu un paroli (šādā gadījumā Pretendents ir atbildīgs par aizpildāmo formu atbilstību dokumentācijas prasībām un formu paraugiem, kā arī dokumenta atvēršanas un nolasīšanas iespējām).


	2. Sagatavojot piedāvājumu, Pretendents ievēro, ka:
a. Piedāvājuma dokumenti jāaizpilda elektroniskā dokumentā ar Microsoft Office 2010 (vai vēlākas programmatūras versijas) rīkiem lasāmā formātā;
b. Finanšu piedāvājums (nolikuma.2.pielikums) jāaizpilda pilnībā, nemainot Pasūtītāja noteikto secību un pozīciju skaitu, visas cenas un summas norādot euro, noapaļojot ar 2 (divām) decimālzīmēm aiz komata;
c. Dokumentus paraksta pretendenta paraksttiesīga amatpersona vai pilnvarota persona. Ja dokumentus paraksta pilnvarotā persona, piedāvājumam pievieno attiecīgās pilnvaras apliecinātu kopiju;
d. Dokumentus Pretendents pēc saviem ieskatiem ir tiesīgs iesniegt elektroniskā formā, gan parakstot ar Elektronisko iepirkumu sistēmas piedāvāto elektronisko parakstu, gan parakstot ar drošu elektronisko parakstu.


	3. Pretendents katrā iepirkuma daļā drīkst iesniegt tikai vienu piedāvājuma variantu. Ja pretendents iesniegs vairākus piedāvājuma variantus, tie visi tiks atzīti par nederīgiem.


	4. Pretendentam jāiesniedz dokumenti, kas aizpildīti atbilstoši nolikumam klāt pievienoto veidlapu formai. 


	5. Pretendentam piedāvājums jāiesniedz latviešu valodā. Ja piedāvājumā iekļaujamā informācija ir citā valodā, pretendents pievieno tulkojumu latviešu valodā, kas sagatavots atbilstoši normatīvajiem aktiem par kārtību, kādā apliecināmi dokumentu tulkojumi valsts valodā.[footnoteRef:2] [2:  Latvijas Republikā spēkā Ministru kabineta 2000.gada 22.augusta noteikumi Nr.291 “Kārtība, kādā apliecināmi dokumentu tulkojumi valsts valodā”, skatīt: http://likumi.lv/doc.php?id=10127. ] 



	6. Pretendents ir tiesīgs visu piedāvājumā iesniegto dokumentu atvasinājumu un tulkojumu pareizību apliecināt ar vienu apliecinājumu. Ja pasūtītājam radīsies šaubas par iesniegtās dokumenta kopijas autentiskumu, tas pieprasīs, lai pretendents uzrāda dokumenta oriģinālu vai iesniedz apliecinātu dokumenta kopiju (Dokuments iesniedzams e-konkursu apakšsistēmas sadaļā “Citas prasības”).


	7. Piedāvājumā norāda, vai attiecībā uz piedāvājuma priekšmetu vai atsevišķām tā daļām nepieciešams ievērot komercnoslēpumu. Ja piedāvājums vai kāda tā daļa satur komercnoslēpumu, pretendents norāda, kura informācija ir komercnoslēpums un kāds ir šāda statusa tiesiskais pamats. Piegādātājs nevar prasīt ievērot komercnoslēpumu uz tādu informāciju, kas ir vispārpieejama saskaņā ar normatīvajiem aktiem.


	8. Pretendents pirms piedāvājumu iesniegšanas termiņa beigām var grozīt vai atsaukt iesniegto piedāvājumu.


	9. Tiek uzskatīts, ka pretendenti, iesniedzot savus piedāvājumus, apliecina, ka ir iepazinušies un piekrīt nolikuma un tā pielikumu, tajā skaitā iepirkuma līguma projekta, nosacījumiem, kā arī ir iepazinušies ar visiem spēkā esošiem normatīvajiem aktiem, kas jebkādā veidā var ietekmēt vai var attiekties uz līgumā noteiktajām vai ar to saistītajām darbībām. 


	10. Iesniedzot piedāvājumu, Pretendents pilnībā atzīst visus Nolikumā (t.sk. tā pielikumos un formās, kuras ir ievietotas Elektronisko iepirkumu sistēmā e-konkursu apakšsistēmas šā iepirkuma sadaļā) ietvertos nosacījumus.


	11. Piedāvājums jāsagatavo tā, lai nekādā veidā netiktu apdraudēta Elektronisko iepirkumu sistēmas e-konkursu apakšsistēmas darbība un nebūtu ierobežota piekļuve piedāvājumā ietvertajai informācijai, tostarp piedāvājums nedrīkst saturēt datorvīrusus un citas kaitīgas programmatūras vai to ģeneratorus. Ja piedāvājums saturēs kādu no šajā punktā minētajiem riskiem, tas netiks izskatīts.


	12. Elektronisko iepirkumu sistēmas e-konkursu apakšsistēma nodrošina piedāvājumu pirmā līmeņa šifrēšanu. Ja pretendents piedāvājuma datu aizsardzībai izmantojis piedāvājuma šifrēšanu, pretendentam, ne vēlāk ka 15 (piecpadsmit) minūtes pēc piedāvājumu iesniegšanas termiņa beigām Komisijai jāiesniedz derīga elektroniskā atslēga ar paroli šifrētā dokumenta atvēršanai.


	13. Komisija pieņem Eiropas vienoto iepirkuma procedūras dokumentu kā sākotnējo pierādījumu atbilstībai iepirkuma procedūras dokumentos noteiktajām pretendentu atlases prasībām. Pretendents ir tiesīgs iesniegt Eiropas vienoto iepirkuma procedūras dokumentu (turpmāk – EVIPD) (EVIPD veidlapu paraugus nosaka Eiropas Komisijas 2016. gada 5. janvāra Īstenošanas regula 2016/7, ar ko nosaka standarta veidlapu Eiropas vienotajam iepirkuma procedūras dokumentam). Ja Pretendents izvēlējies iesniegt EVIPD, lai apliecinātu, ka tas atbilst iepirkuma procedūras dokumentos noteiktajām Pretendentu atlases prasībām, tas iesniedz šo dokumentu arī par katru personu, uz kuras iespējām Pretendents balstās, lai apliecinātu, ka tā kvalifikācija atbilst iepirkuma procedūras dokumentos noteiktajām prasībām, un par tā norādīto apakšuzņēmēju, kuram nodoto pakalpojumu vērtība ir vismaz 10 000 euro, bez PVN. Piegādātāju apvienība iesniedz atsevišķu EVIPD par katru tās dalībnieku. Pasūtītājam jebkurā iepirkuma procedūras stadijā ir tiesības prasīt, lai Pretendents iesniedz visus dokumentus vai daļu no tiem, kas apliecina tā atbilstību iepirkuma procedūras dokumentos noteiktajām Pretendentu atlases prasībām. EVIPD pieejams Elektronisko iepirkumu sistēmā: http://espd.eis.gov.lv.


	14. Piegādātāju apvienība, attiecībā uz kuru pieņemts lēmums slēgt līgumu, pēc savas izvēles izveidojas atbilstoši noteiktam juridiskam statusam vai noslēdz sabiedrības līgumu, vienojoties par apvienības dalībnieku atbildības sadalījumu, ja tas nepieciešams iepirkuma līguma noteikumu sekmīgai izpildei.


	15. Saskaņā ar Publisko iepirkumu likuma 60.panta desmito daļu, pasūtītājs publicēs noslēgtā iepirkuma līguma tekstu Pasūtīja pircēja profilā Elektronisko iepirkumu sistēmā.

VĒRTĒŠANAS NOSACĪJUMI

	1. Iepirkuma procedūru veic ar Nodibinājuma “Nodibinājums Liepāja 2027” valdes rīkojumu Nr.1.4/36 izveidotā Iepirkumu komisija,  (Nolikumā arī – Komisija).

	2. Piedāvājumu noformējuma pārbaudi, pretendentu atlasi un piedāvājumu vērtēšanu Komisija veic slēgtā sēdē.

	3. Komisija, pamatojoties uz Ministru kabineta 2017.gada 28.februāra noteikumu Nr.107 “Iepirkuma procedūru un metu konkursu norises kārtība” 16.punktu, pretendentu kvalifikācijas atbilstības pārbaudi veiks tikai tam pretendentam, kuram būtu piešķiramas iespējamas iepirkuma līguma slēgšanas tiesības. Komisija piedāvājumu vērtēšanu veic šādā secībā:
3.1. pārbauda vai nav konstatējamas aritmētiskās kļūdas visu pretendentu piedāvājumos;
3.2. pārliecinās par visu pretendentu tehnisko piedāvājumu vispārīgu atbilstību nolikumā noteiktajām prasībām;
3.3. ņemot vērā konkursa nolikumā noteiktos piedāvājumu izvēles kritērijus, pārbauda visu pretendentu piedāvājumus atbilstoši kritēriju vērtēšanas nosacījumiem;
3.4. Konstatē, kuram pretendentam atbilstoši noteiktajiem piedāvājuma izvēles kritērijiem un kārtībai būtu piešķiramas līguma slēgšanas tiesības. Sekojoši šim pretendentam veic:
3.4.1. paraksttiesību pārbaudi;
3.4.2. iesniegtā piedāvājuma atbilstības noformējuma prasībām pārbaudi;
3.4.3. iesniegtā piedāvājuma atbilstību nolikumā noteiktajām pretendentu atlases prasībām;
3.4.4. iesniegtā tehniskā un finanšu piedāvājuma atbilstību.

	4. Piedāvājumu noformējuma pārbaudes, pretendentu atlases un piedāvājumu vērtēšanas laikā Komisija nodrošina piedāvājumu glabāšanu tā, lai tiem nevarētu piekļūt personas, kas nav iesaistītas piedāvājuma noformējuma pārbaudē, pretendentu atlasē un piedāvājumu vērtēšanā.

	5. Ja Komisijai rodas šaubas par iesniegtās dokumenta kopijas autentiskumu, tā pieprasa, lai pretendents uzrāda dokumenta oriģinālu vai iesniedz apliecinātu dokumenta kopiju.

	6. Piedāvājumu vērtēšanas gaitā Komisija ir tiesīga pieprasīt, lai tiek izskaidrota piedāvājumā iekļautā informācija.

	7. Ja Komisija pieprasa, lai pretendents precizē iesniegto informāciju, tā nosaka termiņu, līdz kuram pretendentam jāsniedz atbilde.

	8. Ja pretendents neiesniedz komisijas pieprasītās ziņas vai paskaidrojumus, Komisija piedāvājumu vērtē pēc tiem dokumentiem, kas ir iekļauti piedāvājumā.

	9. Piedāvājuma noformējuma pārbaudei, pretendentu atlasei, kā arī piedāvājumu vērtēšanai un salīdzināšanai Komisija var pieaicināt ekspertu.

	10. Eksperts nesniedz atzinumu, ja ir ieinteresēts konkrēta pretendenta izvēlē vai darbībā. Pirms darbības sākšanas eksperts paraksta apliecinājumu, ka nav tādu apstākļu, kuru dēļ viņš varētu būt ieinteresēts konkrēta pretendenta izvēlē vai darbībā. Šo apliecinājumu eksperts pievieno atzinumam.

	11. Ekspertam ir tiesības iepazīties ar piedāvājumiem, kā arī lūgt Komisiju pieprasīt no pretendenta papildu informāciju, kas ir nepieciešama atzinuma sagatavošanai.

	12. Eksperts piedāvājumā ietverto un pretendenta papildus sniegto informāciju drīkst izmantot tikai sava atzinuma sniegšanai.

	13. Vērtējot piedāvājumus, Komisija ir tiesīga ņemt vērā un vērtēt pretendenta un/vai speciālistu pieredzi, kas nav norādīta pretendenta piedāvājumā, bet ir iegūta pie pasūtītāja, ja tā ir atbilstoša iepirkuma nolikumā izvirzītajām prasībām.

	14. Ja Komisija konstatē, ka pretendents neatbilst nolikumā izvirzītajām kvalifikācijas prasībām vai pretendenta tehniskais un/vai finanšu piedāvājums neatbilst nolikumā izvirzītajā prasībām Komisijai ir tiesības noraidīt pretendentu vai pretendenta piedāvājumu un neizskatīt to nākamajā izvērtēšanas posmā.

	15. Triju darba dienu laikā pēc lēmuma pieņemšanas Komisija informē visus Pretendentus par pieņemto lēmumu, nosūtot uz Pretendenta e-adresi. Ja pretendentam nav e-adreses, informācija par rezultātiem tiks nosūtīta uz pieteikumā norādīto elektroniskā pasta adresi.

